蔡復元

蔡复元（），字叔仁（淑仁），號震轩，伊府長史司官籍（河南洛阳），顺天府宛平县人，明朝政治人物。同进士出身。

生平
正德十四年己卯科河南乡试举人，二十八岁中式正德十六年（1521年）辛巳科进士。嘉靖二年（1523年）接替吴鲸任嘉定县知县一职，嘉靖五年（1526年）由王仪接任。升苏州府同知，在任七年，嘉靖十三年（1534年）六月升四川按察司佥事。十六年入觐京师，次年被論免官《洛阳新获墓志·蔡复元墓志》：震轩姓蔡氏，讳复元，字叔仁，号震轩，先世顺天宛平县人。曾祖讳彝，以举人任河南卢氏县令。祖升，配伊府真丘郡主，授中奉大夫，因家于洛。父讳英，即真丘出，赠苏州府同知；母钱氏，封太宜人，弘治甲寅二月二日生震轩于洛阳。震轩自少聪慧俊朗，为父母钟爱。读书日记数百言，即知孝亲敬长之礼。出入动止，俱有矩蠖。十岁时，尝见路有遗钱，不顾而去，路人异之。稍长，笃志向上，孳孳好学，每诵读，率至夜分。父母虞其劳，强命之寝，少顷，辄闻书声，复起视，则梦中庄诵，一字不爽，呼之，乃觉。赠君喜曰：“儿勤敏如此，何患弗成?’’赠君卧病，震轩侍之，衣不解带，食不遑味者垂一年，始终不懈。既卒，则拊蹙恸毁，几于殒灭。三年读礼不出户庭，自是发愤潜修，寒暑无间。动遵至道，博极群书。一时，洛中称“笃善好学者，必日蔡氏子”云。‘正德己卯，登乡试。辛巳，登进士第，以纂修《武庙实录》奉使山西。嘉靖癸未，授苏州嘉定县令。邑有海寇施崇礼者，历年为患，莫可殄除。震轩下车，即密计擒之，一方底宁，声誉顿起。值岁饥，皇皇忧恻，多方赈贷，仓廪不足，复劝民间积贮者煮糜以赈之，赖存活者甚众。邑在江南最称繁巨，六事具举，剖决如流，稍暇则诣学校，进诸生讲说道德礼乐，诱掖劝勉，士皆感悦。用是监司，交荐其贤。丙戌，蒙召人京。行之日，百姓攀遮若去父母，比以素望，当首跻清华，乃宗室女孙，例不得内补，升苏州府同知。苏州巨郡，赋税甲天下，故其积奸深诡不可穷纪，且多豪家梗其中，鲜任怨者。震轩高标清节，严如坚冰，介如贞石，即留犊悬鱼，不啻过，故临政以一切之法，鳌奸当怨，毅然不回。又性质直，不善依阿。每当路者过苏，人率争先求媚，猎珍奇、修礼节，至有经营数日逢迎一贵者。震轩率称疾不出，出则随众一见已矣。于是，过苏者皆谓震轩愚。又吴地多奇产，岁时往往修馈京师。震轩汲汲民事，日不暇遑，亦绝笔不通书问，故京师台省亦无识震轩者，惟抚按两台睹其政事，采之民情，知震轩廉而才也。交章荐于朝，前后凡若干疏大要，以廉谨才识为首称惟。苏之士大夫、父老目击政教，知震轩之廉而惠也，同声颂于下，如是佐郡凡七年。当时同补郡者，荐剡稀颂声簿者皆次第擢去，而震轩独不调，士论惑焉。至甲午，始进四川按察司佥事。至蜀三年，清屯政理，盐法秉公，信度精白。乃心尝摄学校，有以子弟嘱者，拒弗听。其人以代摄恳，震轩笑日：“朝廷法一耳，岂摄者当徇耶!’’其持宪类如此。丁酉，捧贺表人京师。戊戌，偶被论不白，遂坐免。乃不获尽其所学，为世大用。报至嚣嚣然日：“我心无愧，毁誉何足论耶!”即日，束装东归，图书数箧。一时，中外缙绅闻震轩去，莫不惊愕慨叹，为贤者惜。既归，则杜门谢客，屋后结庐一区，日夕处其中。督诸子侄躬亲讲授，左图右史，手不停披，研精覃思，超然妙悟，勤苦如未第。时而问学，日益博雅。又刻意声律，每山川登眺，风景会临，情兴所融，辄施吟咏，辞多冲淡，和平不事雕琢而意致。自工有靖节，乐天之思，居家孝友，终身无替。赠君殁时，震轩方弱冠，而三弟曰复亨、复利、复贞者皆幼，家道中微。震轩一书生悉心殚力，经营百务。事母则先意承志，务得欢心。待三弟友爱笃至，教之成立。俯仰之需，婚丧之礼，皆震轩曲为之所。而令诸弟专心力学，不复他虑。卒之亨以文学称利，进太学生；贞登戊子举人。既而亨、贞早卒，震轩伤恸，抚育诸侄爱之劳之，不异己子。今承骊、承嗣为生员，承举登庚子举人，年少英俊，远大未量。蔡氏彬彬之盛，实震轩成之也。平生为学，务修实行，不事虚文。为政亟于为民，不务媚上。与人交虚心纳善，如恐不及。视其外则谦恭坦易，与物无忏。而胸中泾渭分明，义利区别，临大事决不疑确乎，有不可拔之节。且天性清修，非加矫饰。两临吴下，繁丽之区，兢兢自持，秋毫无染。即其家破屋败，堵布衣蔬食。城西有薄田百亩，躬执耕敛，至荒年不足以糊口，遇窘乏辄称贷于人。此乡邻之所共知也。
嘉靖癸卯(1543)四月十七日，震轩先生卒于家，享年五十。以是年十一月二十日，葬邙山祖茔之次。
配李氏，封宜人，泰安学正天民之女。 
子一即承进，郡学生员。女一，尚幼。。

家族
先世为顺天府宛平县（今北京市珠市口）人。曾祖蔡彝于成化四年（1468年）以举人授河南卢氏县令。祖蔡升娶伊王女真丘郡主为妻，授中奉大夫，因爱洛中风土，举家迁洛。父蔡英，真丘郡主之子，赠苏州府同知；母钱氏，封太宜人。弟复亨、复利、复贞（举人）。

参考资料



F
Category:洛阳市人
Category:明朝蘇州府同知
Category:明朝嘉定县知县
Category:明朝四川按察司佥事